Sonic the Hedgehog

Sonic the Hedgehog (også referert til som Sonic-serien) er en videospillserie skapt av Sega. Serien følger hovedsakelig det antropomorfe pinnsvinet Sonic, som kjemper mot Dr. Robotnik (eller Eggman). Seriens første utgivelse er Sonic the Hedgehog, som ble utgitt 23. juni 1991 i Nord-Amerika og Europa for Sega Mega Drive, og 26. juli 1991 i Japan for samme konsoll. Sonic the Hedgehog-serien har siden inkludert flere spill fra forskjellige videospillselskaper, samt blant annet tegne- og tegnefilmserier. Hoveddelen av serien er primært plattformspill utviklet av Sonic Team, men spin-off-spill i racer-, slåsse-, selskaps- og sportssjangrene fra andre selskaper forekommer også. 

 Handling 
I spillserien må Sonic som oftest hindre Doctor Ivo Robotnik (Doctor Eggman i Japan) fra å få tak i kaossmaragdene (engelsk: chaos emeralds) i sitt forsøk på å få herredømme over Mobius.

Det fantes også en versjon av Sonic the Hedgehog sluppet for Sega Master System og Game Gear som fulgte designet til Megadrive-versjonen omtrentlig, skjønt med noen forskjellige zones og et levelkart.

Hovedkjeltringen, Doctor Eggman, har alltid blitt kalt det i de japanske titlene, men i de europeiske og amerikanske versjonene har han blitt omdøpt til Doctor Ivo Robotnik. Det har vært slik til Sonic Adventure, der det har blitt forandret til Doctor Eggman.

 Karakterer i franshicsen 

 Hovedpersoner 
 Sonic
 Miles «Tails» Prower
 Amy Rose
 Knuckles the Echidna
 Doctor Ivo "Eggman" Robotnik

 Andre karakterer 
 Metal Sonic
 Vector the Crocodile
 Espio the Charmeleon
 Charmy the Bee
 Rouge the Bat
 Shadow the Hedgehog er kjent som Sonics rival og var første gang med i spillet Sonic Adventure 2 til Sega Saturn og senere Nintendo GameCube. Shadow fikk hovedrollen i spillet Shadow the Hedgehog til GameCube, Xbox og PlayStation 2.
 Maria Robotnik
 Gerald Robotnik
 Cream the Rabbit
 Vanilla
 Chao
 Cheese
 Blaze the Cat
 Silver the Hedgehog
 Sticks the Badger (dukker kun opp i Sonic Boom spillene og serien)
 D-Fect (Sonic Boom)

 Eksklusive til TV-serier 

 Freedom fighters 

 Princess Sally Acorn er er prinsesse av mobius i Sonic Satam og Archie comics
 Bunnie Rabbot
 Antione
 Rotor the Walrus
 Nichole
 Dulcy

 Mobius 
Mobius er et fiktivt sted og hjemplaneten til Sonic samt figurene fra tegneseriene om Sonic. Det blir riktignok ikke nevnt hva hjemplaneten er i serien Sonic X, men det spekuleres i at det er Mobius som er hjemplaneten også i denne serien. Navnet Mobius ble lenge trodd å være en feiloversettelse fra et intervju med Yuji Naka i 1992, men Sega i Nord-Amerika har brukt navnet siden 1991, så dette ble avkreftet.

Noen fans mener planeten ble formet som et slags framtidens jorden, eller jorden i et annet univers. Dette ble delvis bekreftet under spillet med Shadow the Hedgehog der et verdenskart er synlig i bakgrunnen i spillet. Kartet hadde likhetstrekk med jorden, men med litt endret landskap og landmasse.

 Utgivelser 

 Videospill 
 Hovedserie 
 Sonic the Hedgehog (1991, Sega Mega Drive)
 Sonic the Hedgehog (8-bit-versjon; 1991, Sega Master System og Game Gear)
 Sonic the Hedgehog 2 (1992, Sega Mega Drive)
 Sonic the Hedgehog 2 (8-bit-versjon; 1992, Sega Master System og Game Gear)
 Sonic the Hedgehog CD (1993, Sega CD)
 Sonic the Hedgehog 3 (1994)
 Sonic & Knuckles (1994)
 Sonic Mania (2017, Nintendo Switch, Xbox One, PlayStation 4 og Windows)

 Spin-off-spill 
 Mario & Sonic at the Olympic Games Tokyo 2020 (2019, Nintendo Switch og som arkadespill)

 TV-serier 
 Adventures of Sonic the Hedgehog 

I september 1993 kom det to forskjellige tv-serier med Sonic. DiC sendte serien Adventures of Sonic The Hedgehog, ofte kalt AOSTH, der Sonic og Miles "Tails" Prower bekjemper Dr. Robotnik og hans dumme og klønete medhjelpere Scratch og Grounder mot verdensherredømme. Serien var veldig fargerik og humoristisk i forhold til ABC's svar til tv-serien.

Serien ble laget i 65 episoder for tv-kanalen Nickelodeon, samt en spesial-episode som ble laget vinteren 1996. I Norge ble serien sendt med norsk tale på TV3 og spesialen ble utgitt på DVD.

 Sonic the Hedgehog (TV-serie) 

Den andre serien som hadde premiere i 1993 var laget av DiC, og hadde tittelen Sonic the Hedgehog, ofte kalt SatAM. Serien hadde en mye mørkere og mer alvorlig ramme enn AOSTH, og hadde mange flere figurer som kjempet mot Doctor Ivo Robotnik. Frihetskjemperne ble introdusert i denne serien, med blant annet Princess Sally Acorn, Antoine D'Coolette og Bunnie Rabbot. Miles "Tails" Prower var også med, men hadde en vesentlig mindre rolle enn han hadde i Adventures of Sonic the Hedgehog.

Serien starter med at Doctor Ivo Robotnik har tatt kontrollen over Mobotropolis, gjort hele byen om til en robotby, og kalt den Robotropolis. Frihetskjemperne må stoppe ham fra å gjøre hele planeten om til en robotplanet. Dr. Robotniks nærmeste støttespiller og lakei er Snively. Han får som regel skylden når noe går galt med planene. De er konstant på jakt etter Frihetskjempernes skjulested, Knothole village.

Serien ble vist på ABC i to sesonger, med 26 episoder totalt. Den ble svært populær. Den er blitt dubbet på norsk og sendt på TV3.

 Sonic Underground 
I 1999 kom den tredje serien med Sonic, Sonic Underground. Denne gangen stifter vi bekjentskap med Sonics søsken, Sonia the Hedgehog og Manic the Hedgehog, samt deres mor Queen Aleena the Hedgehog. Her møter vi også for første gang i tv-sammenheng Knuckles the Echidna. Serien fulgte ikke noen av trådene fra de forhenværende seriene, og var en helt ny historie, men hadde likevel mest likehetstrekk med SatAM. I denne serien har Dr. Robotnik mer eller mindre gjort Mobius om til en stor søppeldynge. Også i denne serien går handlingen ut på å stoppe Dr. Robotnik fra å overta hele Mobius.

Serien ble vist i 40 episoder over én sesong.

 Sonic X 

Sonic X er foreløpig den nest siste serien med Sonic, og for denne serien er nesten alle figurene byttet ut, med et unntak av Sonic, Tails, Knuckes og Dr. Robotnik, som har blitt omdøpt til Doctor Eggman for denne serien. Serien har flere figurer hentet fra spillene Sonic Adventure, Sonic Adventure 2 og Sonic Heroes, deriblant Amy Rose, Shadow the Hedgehog og Rouge the Bat. I tillegg får vi et gjensyn med Miles "Tails" Prower etter et opphold vekk fra Sonic Underground.

Serien starter på Sonics hjemplanet. Frihetskjemperne skal inn i Doctor Eggmans palass for å redde figurene Cream the Rabbit og Cheese the Chao, men et uhell med kaoskontrollen utløser en eksplosjon som sender alle i nærheten til et sted de ikke kjenner fra før. Hver for seg legger de ut på leting etter hverandre, og forsøker samtidig å finne ut hvor de selv befinner seg, samt å spore opp de savnede syv kaossmaragdene.

Serien er produsert av TMS Entertainment i Japan. Serien er ferdig med sin tredje sesong, og en fjerde er planlagt (per 2022). I Norge ble serien sendt med norsk tale på Jetix & TV 2, og hele sesong 1 – i tillegg til første episode av sesong 2 – er blitt utgitt på DVD med norsk tale.

 Sonic Boom 
Sonic Boom er en ny generasjon av Sonic med en omfattende redesign. Sonic Boom er et fransk-amerikansk franchiseprosjekt der hovedpersonene er Sonic, Miles "Tails" Prower, Amy Rose, Knuckles og Sticks the Badger. Dette nye prosjektet til Sega kom først i februar 2014 med spillet Sonic Boom: Fire & Ice; i dette spillet introduseres også den nye fienden D-fect. Visuelt er Sonic Boom svært forskjellig fra det opprinnelige Sonic-uttrykket. En annen stor endring er at mange kjente hovedfigurer er utelatt. Dette skapte mye kritikk, og spesielt ble det kritisert at Shadow spiller en meget mindre fremtredende rolle; dette gjelder også den nye TV-serien Sonic Boom.

I Sonic Boom-prosjektet inngår også en ny komputer-animert TV-serie produsert av Cartoon Network og franske OuiDo.

Senere kom også Android/IOS-spillet Sonic Dash 2: Sonic Boom, en oppfølger til Sonic Dash. I Canada og USA ble spillet lansert i juni 2015, og i Norge og resten av verden ble det lansert i oktober 2015.

 Sonic Prime 

En Sonic-serie med norsk tale på Netflix.

 Knuckles the Echidna 
Kommende live action serie basert på Sonic the Hedgehog 2 fra 2022 med Knuckles i hovedrollen. Serien kommer til å befinne seg mellom Sonic the Hedgehog 2 og 3.

Serien ble annonsert i 15. februar 2022, samtidig som Sonic the Hedgehog 3. 

Serien kommer en gang i 2023, når er uklart, men første sesongen antas å komme ut i løpet av vinteren

 Filmer 

 Sonic The Hedgehog (OVA) 
Japansk «OVA» som ble utgitt i Japan i 1996. Filmen ble produsert sammen med Studio Pierrot, som også stod bak japanske animasjonsserier som Naruto og Bleach.

 Sonic The Hedgehog-filmserien 
En filmserie med kombinerte real- og animasjonsfilmer distribuert av Paramount Pictures ble introdusert i 2020. De 3 utgitte filmene er begge regissert av Jeff Fowler, og har Ben Schwartz, James Marsden, Jim Carrey og Tika Sumpter som hovedrolleinnehavere. 4ern er planlagt å komme våren 2027

 Sonic the Hedgehog (2020)
 Sonic the Hedgehog 2 (2022)
 Sonic the Hedgehog 3 (2024)
 Sonic the Hedgehog 4 (2027)

 Spillfigurer 
 Hovedpersoner: 
 Sonic (hovedperson)
 Miles "Tails" Prower
 Amy Rose
 Knuckles the Echidna
 Sticks the Badger (Sonic Boom)
 Shadow the Hedgehog
 Silver the Hedgehog
 Rouge the Bat

 Fiender: 
 Doctor Ivo Robotnic (Dr. Eggman)
 D-Fect (Sonic Boom)
 Bipersoner: 
 Big the Cat
 Blaze the Cat
 Vanilla the Rabbit
 Cream the Rabbit

 Kilder 
 Game Developer: Sonic the Hedgehog's origin story, according to the devs who made him (av Alex Wawro, 21. mars 2018) Besøkt 3. januar 2025
 Internet Movie Database (IMDb): Sonic the Hedgehog film, anime and television list Besøkt 3. januar 2025
 Internet Movie Database (IMDb): All the Sonic Games Besøkt 3. januar 2025

 Eksterne lenker 
 SEGA: Sonic the Hedgehog (offisielt nettsted for spill-universet) Besøkt 3. januar 2025


Kategori:Dataspillserier